anvendt psykologi
Store norske leksikon,Psykologi,Klinisk psykologi
Anvendt psykologi betyr praktisk bruk av psykologiske metoder og kunnskaper for å løse konkrete oppgaver i samfunnslivet. Mens grunnforskningen er opptatt av kunnskapsutvikling (hvilke begreper er mest dekkende, hvilken teori er den riktige), er det i anvendt psykologi resultatene som teller (hvordan skal vi velge ut de beste lederne, hvordan skal vi hjelpe folk til å slutte å røyke).
Viktige områder innenfor anvendt psykologi er arbeids- og organisasjonspsykologi, helsepsykologi og samfunnspsykologi. Andre eksempler er rettspsykologi, militærpsykologi, idrettspsykologi og økonomisk psykologi. Klinisk psykologi og pedagogisk psykologi handler også om anvendelse av psykologisk fagkunnskap, men disse områdene er så omfattende og veletablerte at de oftere blir nevnt separat enn som deler av anvendt psykologi. Les mer i Store norske leksikon psykologi klinisk psykologi